Neeme küla Ranniku maaüksuse

detailplaneeringu puudutatud isikud 14.07.2020 nr 7-3/2684

**Neeme küla Ranniku maaüksuse** **detailplaneering**

Teatame Teile kui puudutatud isikule Neeme küla Ranniku maaüksuse detailplaneeringu (koostaja OÜ Corson, töö nr 1419) avalikust väljapanekust, mis toimub **20.07–17.08.2020** Jõelähtme vallamajas.

Planeeringuga on kavandatud Ranniku (katastritunnus 24505:001:1110) maaüksuse jagamine kaheks üksikelamu krundiks. Krundide suuruseks on kavandatud 3285 m2 ja 1649 m2. Kavandatud elamumaa kruntidele on ette nähtud ehitusõigus ühe kuni kahekorruselise 9 m kõrguse üksikelamu ja kahe 1-korruselise kuni 5 m kõrge abihoone kavandamiseks.

Tulenevalt sellest, et planeeringuga kavandati sildumisrajatisi (muul ja slip), tekkis vajadus detailplaneeringu algatamise korraldusega nr 320 määratud planeeringuala suurust (ca 5100 m2) laiendada avaliku veekogu arvelt. Kuigi sildumisrajatise kavandamisest on käesolevaks ajaks loobutud, on mõistlik siiski planeeringuala suurendada ja määrata selle lõplikuks suuruseks ca 0,7 ha tulenevalt sellest, et planeeringuga nähakse ette taastada lautrikohad oma algsel kujul.

Vastuvõetav detailplaneering teeb ettepaneku üldplaneeringu põhilahenduse muutmiseks elamumaa kruntide suuruste osas. Üldplaneeringu muutmine on põhjendatud, kuna planeeringuala paikneb piirkonnas, kus olemasolevate kinnistute suurused jäävad vahemikku 1270 – 12 450 m2, mistõttu 1649 m2 suuruse krundi kavandamine ei riku üldist struktuuri.

Üldplaneeringu muutmine on põhjendatud, kuna sellisel juhul lisandub Jõelähtme valda uusi elanikke. Selline areng on kooskõlas valla arengu strateegiaga. Kuna Neeme külas on korralik infrastruktuur, siis uute elanike lisandumine ei kurna olemasolevat taristut.

Planeeringuga tehakse ettepanek vähendada ehituskeeluvööndit kaldatreppide rajamiseks 44.9 m2 võrra, 43,5 – 38,7 meetrit olemasolevast ehituskeeluvööndi piirist. Lisaks on tehtud ettepanek vähendada ehituskeeluvööndit juurdepääsu kaldtee rajamiseks rannanõlvale 53,8 m2 ulatuses, ehituskeeluvööndi vähendamiseks 43,0–21,2 meetrit olemasolevast ehituskeeluvööndi piirist.

Trepid ja juurdepääsutee on vajalikud ohutuks ligipääsuks lautrikohale. Ilma treppideta oleks pääs taastatavatele lautrikohtadele raskendatud, kusjuures meelevaldsetest kohtadest rannanõlvalt laskumine ei seaks ohtu mitte ainult liiklejate tervise, vaid ohustaks ka rannanõlva terviklikkust. Treppide rajamine ei lähe vastuollu ka veekaitsevööndi eesmärgiga, kuna sellega ei kaasne reostust veekogule.

Detailplaneeringu materjalidega saab tutvuda Jõelähtme valla kodulehel ([joelahtme.kovtp.ee](http://www.joelahtme.ee)) ning kaardirakenduses EVALD (<http://service.eomap.ee/joelahtmevald/>). Jõelähtme vallamajas kohapeal materjalidega tutvumiseks võtke eelnevalt ühendust telefonil 6054851 või 6054855.

Lugupidamisega

Priit Põldma

abivallavanem

vallavanema ülesannetes

Nimekiri:

Tampli tee 4 **- Aleksei Tšulets**, Tõnismägi 3-6, 10119, Tallinn

Tanuma tee 26 - **Leinur Kassihhin**, Harju maakond, Jõelähtme vald, Neeme küla, Tanuma tee 26, 74226

Tanuma tee 24 - **Brita Pitk**, Lehe tänav 31-5, 13417, Tallinn

Tanuma tee 22 - **Elena Espe**, Kalevipoja 5-59, 13625, Tallinn

Tanuma tee 14 - **Oliver Sepper**, (palub DP info edastada elukoha aadressil) Padriku 4/6-7, Tallinn 11219